
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2389 

8 Σεπτεμβρίου 2014 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Συμπλήρωση της αριθμ. πρωτ. Φ. 354.11/79/110390/Δ1/ 
15-7-2014 Υπουργικής Απόφασης «Ορισμού των 


περιφερειών, της έδρας και των σχολείων δι¬ 
καιοδοσίας των Σχολικών Συμβούλων δημοτικής 
εκπαίδευσης και προσχολικής αγωγής της Πε¬ 
ριφερειακής Διεύθυνσης Α/θμιας και Β/θμιας Εκ¬ 
παίδευσης Στερεός Ελλάδας». 1 

Καθορισμός παγίου κατ’ αποκοπή χορηγήματος κα¬ 
θαριότητας για την Υπηρεσία Νεωτέρων Μνημεί¬ 
ων και Τεχνικών'Εργων Ηπείρου. 2 

Κανονισμός Πιστοποίησης Πλοίων «Τεχνική και Λει¬ 
τουργική Συμβατότητα με το Σταθμό ΥΦΑ Ρεβυ- 
θούσας». 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην υπ’ αριθμ. 31671 φ.101.4 

κοινή υπουργική απόφαση. 4 

Διόρθωση σφάλματος στην υπ’ αριθμ. 31674φ.101.4 

κοινή υπουργική απόφαση. 5 

Διόρθωση σφάλματος στην υπ’ αριθμ. 6355 απόφαση 
του Πρύτανη του Πανεπιστημίου Μακεδονίας. 6 


ΑΠΟΦΑΣΕΙ Σ 

Αριθμ. Φ.354.11/90/133434/Δ1 (1) 


Συμπλήρωση της αριθμ. πρωτ. Φ. 354.11/79/110390/Δ1/ 
15-7-2014 Υπουργικής Απόφασης «Ορισμού των περι¬ 
φερειών, της έδρας και των σχολείων δικαιοδοσίας 
των Σχολικών Συμβούλων δημοτικής εκπαίδευσης και 
προσχολικής αγωγής της Περιφερειακής Διεύθυνσης 
Α/θμιας και Β/θμιας Εκπαίδευσης Στερεός Ελλάδας». 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 3 του Ν. 1304/1982 (Φ.Ε.Κ. 
144 τ. Α77-12-1982). 

2. Το Π.Δ. 89/2014 (Φ.Ε.Κ. 134 τ. Α?10-6-2014) «Διορισμός 
Υπουργών, Αναπληρωτών Υπουργών και Υφυπουργών». 

3. Την υπ’ αριθμ. 94654/ΣΤ5/19-6-2014 (Φ.Ε.Κ. 1618 τ.Β'/ 
19-6-2014) «Καθορισμός αρμοδιοτήτων στους Υφυπουρ¬ 
γούς Παιδείας και Θρησκευμάτων, Αλέξανδρο Δερμε- 
ντζόπουλο και Κωνσταντίνο Κουκοδήμο». 


4. Το υπ’ αριθμ. πρωτ. Φ.2.1/5736/20-6-2014 έγγραφο 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Στερεός Ελλάδας καθώς και 
το από 5/8/2014 μήνυμα ηλεκτρονικού ταχυδρομείου. 

5. Την υπ’ αριθμ. Φ.354.11/79/110390/Δ1/15-7-2014 (Φ.Ε.Κ. 
2018 τ.Β724-7-2014) υπουργική απόφαση «Ορισμού των 
περιφερειών, της έδρας και των σχολείων δικαιοδοσίας 
των Σχολικών Συμβούλων δημοτικής εκπαίδευσης και 
προσχολικής αγωγής της Περιφερειακής Διεύθυνσης 
Α'/θμιας και Β/θμιας Εκπαίδευσης Στερεός Ελλάδας». 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Συμπληρώνουμε τη με αριθμ. πρωτ. Φ.354.11/79/110390/ 
Δ1/15-7-2014 (Φ.Ε.Κ. 2018 τ.Β'/24-7-2014) υπουργική από¬ 
φαση και εντάσσουμε το κάτωθι ιδιωτικό δημοτικό 
σχολείο του Ν. Φθιώτιδας στις περιφέρειες Σχολικών 
Συμβούλων δημοτικής εκπαίδευσης Φθιώτιδας ως εξής: 

• Στην 1η περιφέρεια σχολικών συμβούλων δημοτικής 
εκπαίδευσης: 

12. | ΙΔΙΩΤΙΚΟ ΔΗΜΟΤΙΚΟ «ΕΚΠΑΙΔΕΥΤΗΡΙΑ ΜΠΟΥΚΑΛηΓ] 

Κατά τα λοιπά η με αριθμ. πρωτ. Φ.354.11/79/110390/ 
Δ1/15-7-2014 (Φ.Ε.Κ. 2018 τ.Β'/24-7-2014) υπουργική από¬ 
φαση ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 25 Αυγούστου 2014 

Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 
-♦- 

Αριθμ. 1781 (2) 

Καθορισμός παγίου κατ’ αποκοπή χορηγήματος καθα¬ 
ριότητας για την Υπηρεσία Νεωτέρων Μνημείων και 
Τεχνικών'Εργων Ηπείρου. 

Ο ΑΝΑΠΛΗΡΩΤΗΣ ΠΡΟΪΣΤΑΜΕΝΟΣ 
ΤΗΣ ΥΠΗΡΕΣΙΑΣ ΝΕΩΤΕΡΩΝ ΜΝΗΜΕΙΩΝ 
ΚΑΙ ΤΕΧΝΙΚΩΝ ΕΡΓΩΝ ΗΠΕΙΡΟΥ 

Έχοντας υπόψη τις διατάξεις: 

1. Του Π.Δ. 191/2003 (ΦΕΚ 146 Α'/13-6-2003) για τον 
Οργανισμό του Υπουργείου Πολιτισμού και το Π.Δ. 85/ 
21-6-2012 ΦΕΚ 141/21-6-2012) για την ίδρυση και μετονο- 
μασία Υπουργείων, μεταφορά και κατάργηση Υπηρεσιών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Το Π.Δ. 118/2013 (ΦΕΚ 152/Α725-6-2013) «Ίδρυση 
Υπουργείου Πολιτισμού και Αθλητισμού». 

3. Την υπ’ αριθμ. ΥΠΠΟ/ΔΟΕΠΥ/Τ ΟΠΥΝΣ/15/3696/20-1-2004 
«Περί μεταβιβάσεως αρμοδιοτήτων του Υπουργού Πο¬ 
λιτισμού στις Περιφερειακές και Ειδικές Περιφερειακές 
Υπηρεσίες κ.λπ.» (ΦΕΚ 70/Β'/20-01-2004) καθώς και την 
αναδημοσίευση στο ορθό της ίδιας απόφασης που έγινε 
στο ΦΕΚ 180/Β730-01-2004. 

4. Το Ν. 2362/95 «Περί Δημοσίου Λογιστικού και ελέγ¬ 
χου των δαπανών του κράτους και άλλες διατάξεις» 
όπως τροποποιήθηκε και συμπληρώθηκε με το Ν. 3871/ 
2010 (ΦΕΚ 141/Α717-08-2010). 

5. Το Ν. 3861/2010 (ΦΕΚ 112/Α'/10) «Ενίσχυση της διαφά¬ 
νειας με την υποχρεωτική ανάρτηση Νόμων και πράξεων 
κυβερνητικών, διοικητικών και αυτοδιοικητικών οργάνων 
στο διαδίκτυο Πρόγραμμα Διαύγεια. 

6. Του Π.Δ. 113/2010 (ΦΕΚ 194/Α722-11-2010) «Ανάληψη 
υποχρεώσεων από τους διατάκτες». 

7. Την υπουργική απόφαση ΥΠΠΟΤ/ΔΟΕΠΥ/ΤΟ- 
ΠΥΝΣ/30044/22-03-2011 (ΦΕΚ 566/Β'/11-04-2011)» Ορισμός 
δευτερευόντων διατακτών για την ανάληψη υποχρεώσε¬ 
ων σε βάρος πιστώσεων, οι οποίες τίθενται στη διάθεση 
τους κατ’ εντολή του κυρίου διατάκτη». 

8. Το Π.Δ. 151/98 «Διαδικασία ελέγχου, εκκαθάρισης 
και εντολής πληρωμής των δαπανών του Δημοσίου». 

9. Το άρθρο 2 της υπ’ αριθμ. 2/5091/0026/25-05-2012 
απόφασης του Υπ. Οικονομικών «Καθορισμός Διαδικα¬ 
σίας κ.λπ. (ΦΕΚ 1741/Β725-05-2012). 

10. Την 194902/69 απόφαση Υπ. Οικονομικών «περί δι¬ 
αδικασίας πληρωμής σταθερών, διαρκούς ή περιοδικού 
χαρακτήρα δαπανών» (ΦΕΚ 777/Β'/22-11-1969). 

11. Την υπ’ αριθμ. ΥΠΠΟΑ7ΓΔΔΥ/ΔΙΟΙΚ/ΤΔΜΝ/Α5/ 
206673/30333/26663/13619/07-08-2014 υπουργική από¬ 
φαση με την οποία ορίζεται ο Κασκάνης Κ. Βασίλειος, 
μόνιμος υπάλληλος με βαθμό Β' του κλάδου ΠΕ Αρχι¬ 
τεκτόνων Μηχανικών, ως Αναπληρωτής Προϊστάμενος 
της ΥΝΜΤΕ Ηπείρου. 

12. Την ύπαρξη των απαραίτητων πιστώσεων 

13. Την απόφαση δέσμευσης πίστωσης με αριθμ. πρωτ. 
1553/18-07-2014 και με α/α 65772 στο Βιβλίο Εγκρίσεων 
και Εντολών Πληρωμής της ΥΔΕ Ιωαννίνων, αποφασί¬ 
ζουμε: 

Καθορίζουμε την πάγια επιχορήγηση για καθαριότητα, 
για το χρονικό διάστημα έως 30-11-2014 της Υπηρεσίας 
Νεωτέρων Μνημείων και Τεχνικών Έργων Ηπείρου σε 
1.000,00 € (χίλια ευρώ). Η δαπάνη θα βαρύνει την πί¬ 
στωση του προϋπολογισμού εξόδων του Ειδικού Φορέα 
21/110 και Κωδικού Αριθμού Εξόδου 1232 του οικονομικού 
έτους 2014. 

Η παραπάνω πίστωση θα εισπράττεται τμηματικά 
από τον Αναπληρωτή Προϊστάμενο, μέσω χρηματικού 
εντάλματος, για την πληρωμή δαπανών καθαρισμού 
των χώρων της Υπηρεσίας Νεωτέρων Μνημείων και 
Τεχνικών Έργων Ηπείρου. 

Μετά τη λήξη του τρέχοντος έτους ο Αναπληρωτής 
Προϊστάμενος της ανωτέρω Υπηρεσίας, ως υπεύθυνος 
διαχειριστής της πίστωσης αυτής, υποχρεούται να 
αποδώσει λογαριασμό σωστής διαχείρισης της, υπο¬ 
βάλλοντας πλήρη δικαιολογητικά στην Υπηρεσία του. 
Καταχωρήθηκε στο Βιβλίο εγκρίσεων και Εντολών Πλη¬ 
ρωμής με α/α 65772. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 20 Αυγούστου 2014 

Ο Αναπληρωτής Προϊστάμενος 
ΒΑΣΙΛΕΙΟΣ ΚΑΣΚΑΝΗΣ 


Αριθμ. Δ3/Α/οικ. 13761 (3) 

Κανονισμός Πιστοποίησης Πλοίων «Τεχνική και Λειτουρ¬ 
γική Συμβατότητα με το Σταθμό ΥΦΑ Ρεβυθούσας». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ 
ΑΛΛΑΓΗΣ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Το π.δ. 63/2005 «Κωδικοποίηση της νομοθεσίας για 
την Κυβέρνηση και τα Κυβερνητικά Όργανα» (ΦΕΚ Α' 
98), όπως ισχύει. 

2. Το άρθρο 7 του π.δ. 381/1989 «Οργανισμός του 
Υπουργείου Βιομηχανίας, Ενέργειας και Τεχνολογίας» 
(ΦΕΚ Α' 168), όπως ισχύει. 

3. Την 2876/07-10-2009 απόφαση του Πρωθυπουργού 
«Αλλαγή τίτλου Υπουργείων» (ΦΕΚ Β' 2234). 

4. Το άρθρο 6 του π.δ. 189/2009 περί καθορισμού και 
ανακατανομής αρμοδιοτήτων των Υπουργείων (ΦΕΚ 
Α' 221), όπως τροποποιήθηκε με το άρθρο 2 του π.δ. 
24/2010 (ΦΕΚ Α' 56). 

5. Το π.δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 153). 

6. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (ΦΕΚ Α' 141). 

7. Το π.δ. 39/2001 «Καθιέρωση μιας διαδικασίας πλη¬ 
ροφόρησης στον τομέα των τεχνικών προτύπων και 
προδιαγραφών και των κανόνων σχετικά με τις υπηρε¬ 
σίες της κοινωνίας των πληροφοριών σε συμμόρφωση 
προς τις οδηγίες 98/34/ΕΚ και 98/48/ΕΚ» (ΦΕΚ Α' 28). 

8. Το Ν. 4001/2011 «Για τη λειτουργία Ενεργειακών 
Αγορών Ηλεκτρισμού και Φυσικού Αερίου, για Έρευνα, 
Παραγωγή και δίκτυα μεταφοράς Υδρογονανθράκων και 
άλλες ρυθμίσεις» (ΦΕΚ Α' 179) και ειδικότερα την παρά¬ 
γραφο 4 του άρθρου 69, σύμφωνα με την οποία «Με κοι¬ 
νή απόφαση των Υπουργών Περιβάλλοντος, Ενέργειας 
και Κλιματικής Αλλαγής και Ανάπτυξης, Ανταγωνιστικό¬ 
τητας και Ναυτιλίας που δημοσιεύεται στην Εφημερίδα 
της Κυβερνήσεως, εγκρίνεται ο Κανονισμός Πιστοποίη¬ 
σης πλοίων ΥΦΑ. Ο Κανονισμός αυτός καταρτίζεται από 
το ΔΕΣΦΑ ΑΕ κατά τα οριζόμενα στον Κώδικα Διαχεί¬ 
ρισης του ΕΣΦΑ και περιλαμβάνει πληροφορίες για τις 
αναγκαίες τεχνικές προδιαγραφές της εκφόρτωσης ή 
της φόρτωσης πλοίων ΥΦΑ στις Εγκαταστάσεις ΥΦΑ 
και κάθε τεχνικό ή άλλο χαρακτηριστικό, που αφορά 
την έγχυση ΥΦΑ στις ή από τις Εγκαταστάσεις αυτού.». 

9. Την 034858/25-08-2010 επιστολή του ΔΕΣΦΑ με 
την οποία υποβλήθηκε το αρχικό Σχέδιο Κανονισμού 
Πλοίων ΥΦΑ. 

10. Το 4351.3/77/10/16-12-2010 έγγραφο του Υπ. Θαλάσ¬ 
σιων Υποθέσεων, Νήσων και Αλιείας με σχόλια επί του 
Κανονισμού Πιστοποίησης Πλοίων ΥΦΑ. 

11. Το π.δ. 146/1998 «Κανονισμός για την ασφαλή μετα¬ 
φορά χύμα πετρελαίου χύμα υγρών χημικών και χύμα 
υγροποιημένων αερίων με δεξαμενόπλοια» (ΦΕΚ Α' 109). 

12. Την 057121/30-11-2012 εισηγητική επιστολή του ΔΕΣ¬ 
ΦΑ ΑΈ. με την οποία υποβλήθηκε το τελικό κείμενο του 
εν θέματι Κανονισμού προς έγκριση. 

13. Την από 29-07-2014 εισήγηση της Δ/νσης Εγκατα¬ 
στάσεων Πετρελαιοειδών. 

14. Την Δ15/Α'/οικ.13829/15-07-2013 απόφαση του Πρω¬ 
θυπουργού και του Υπουργού Περιβάλλοντος, Ενέργειας 
και Κλιματικής Αλλαγής «Καθορισμός αρμοδιοτήτων του 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Υφυπουργού Περιβάλλοντος, Ενέργειας και Κλιματικής 
Αλλαγής Ασημάκη Παπαγεωργίου» (Β' 1785). 

15. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Αρθρο πρώτο 

Εγκρίνουμε Κανονισμό Πιστοποίησης Πλοίων «Τεχνική 
και Λειτουργική Συμβατότητα με το Σταθμό ΥΦΑ Ρεβυ- 
θούσας», ως ακολούθως: 

ΠΕΡΙΕΧΟΜΕΝΑ 

Ορισμοί 

Γ ενικά 

1. Κοινοποίηση/ανταλλαγή έγκυρων πιστοποιητικών 
και τεχνικών προδιαγραφών και προδιαγραφών ασφα¬ 
λείας 

1.1 Στοιχεία που παρέχονται από το Διαχειριστή προς 
τον Εκπρόσωπο του πλοίου ΥΦΑ 

1.2 Στοιχεία που παρέχονται από το Χρήστη ΥΦΑ προς 
το Διαχειριστή 

2. Διαδικασία ελέγχου της συμβατότητας του πλοίου 
ΥΦΑ με την Εγκατάσταση ΥΦΑ 

2.1 Ανάλυση στοιχείων 

2.2 Σχέδιο πρόσδεσης 

2.3 Συνάντηση μεταξύ του Εκπροσώπου του πλοίου 
ΥΦΑ και του Διαχειριστή 

3. Επιθεωρήσεις της ασφάλειας του πλοίου 

4. Δοκιμαστική εκφόρτωση και τελικά συμπεράσματα 

4.1 Δοκιμαστική εκφόρτωση 

4.2 Συμπεράσματα της διαδικασίας αποδοχής του 
πλοίου 

5. Περίοδος αποδοχής του πλοίου 

Ορισμοί 

Οι όροι που αναφέρονται στον Κανονισμό Πιστοποί¬ 
ησης Πλοίων, έχουν την έννοια που τους αποδίδεται 
στο άρθρο 1 του Κώδικα Διαχείρισης του Εθνικού Συ¬ 
στήματος Φυσικού Αερίου (Κώδικας) και οι παρακάτω 
επιπλέον όροι έχουν την ακόλουθη έννοια: 

Δοκιμαστική Εκφόρτωση: Η πρώτη Εκφόρτωση πλοί¬ 
ου ΥΦΑ, το οποίο δεν συγκαταλέγεται στον Κατάλογο 
πλοίων ΥΦΑ του Διαχειριστή. 

Εκπρόσωπος του πλοίου ΥΦΑ: Το εξουσιοδοτημένο 
από το Χρήστη ΥΦΑ, άτομο, το οποίο συνεργάζεται με 
το Διαχειριστή, για την εκπλήρωση των απαιτήσεων 
του παρόντος Κανονισμού, αλλά και όλων των θεμάτων 
που μπορεί να προκόψουν πριν και κατά τη διάρκεια 
Εκφόρτωσης από πλοίο ΥΦΑ στην Εγκατάσταση ΥΦΑ. 

Κατάλογος πλοίων ΥΦΑ: Ο κατάλογος πλοίων ΥΦΑ, 
που καταρτίζεται από το Διαχειριστή και δημοσιεύεται 
στο Ηλεκτρονικό Πληροφοριακό Σύστημα, περιλαμβάνει 
όλα τα πλοία, τα οποία έχουν πιστοποιηθεί ως κατάλ¬ 
ληλα για Εκφόρτωση ΥΦΑ στην Εγκατάσταση ΥΦΑ, σύμ¬ 
φωνα με τα προβλεπόμενα στο άρθρο 89 του Κώδικα 
Διαχείρισης ΕΣΦΑ. 

Ναυτιλιακός Πράκτορας ή Πράκτορας του πλοίου ΥΦΑ: 
Η εξουσιοδοτημένη τοπική Ελληνική εταιρεία από το 
Χρήστη ΥΦΑ, ή/και Πλοιοκτήτη, ή/και Λειτουργό του 
πλοίου ΥΦΑ, η οποία εκπροσωπεί όλους τους ανω¬ 
τέρω για την προστασία των συμφερόντων τους και 
αναλαμβάνει τη διαχείριση και διευθέτηση όλων των 
ενεργειών που απαιτούνται για την είσοδο του πλοίου 
ΥΦΑ στα Ελληνικά χωρικά ύδατα αλλά και στο λιμάνι 
του Διαχειριστή. 


Εδϋ: ΕπίθΓροηογ δίιυί ϋοννη δγείοπι ή ΣύστημαΈκτα- 
κτης Ανάγκης 

ΘΙΙΟΝί: Τάθ ΙηίθΓηείίοηαΙ Θωυρ οί Ιίηυθίίβά ΝαίυΓαΙ Θαε 
ΙπιροΓίθΓε 

ΙΜΟ: ΙηΙθΓηαΙίοηαΙ Μαπίίπιβ Οραηίζαϋοη 
δΙΘΤΤΟ: δοοίθίγ οί ΙηίβιτιαίίοηαΙ Θαε ΤαηΚθΓ αηά 
ΤοππίηαΙ ΟρθΓδΙοΓε 
δΙΒΕ: δίιίρ ΙηερθοΙίοη ΒοροΓί 
δδδΡ: 3Νρ δάοΓθ δαίθίγ ΡΙαη 
ΟΟΙΜΡ: ΟίΙ Οοπιραηίβε ΙηΙοιτιαΙίοηαΙ Μαπηο Εοπυπι 
Γ ενικά 

Με τον Κανονισμό Πιστοποίησης Πλοίων ρυθμίζονται 
όλες οι ενέργειες που απαιτούνται προκειμένου 1) να 
λάβει χώρα η απαραίτητη ανταλλαγή στοιχείων/πληρο- 
φοριών, μεταξύ του Διαχειριστή και του Χρήστη ΥΦΑ ή 
του Εκπροσώπου του πλοίου ΥΦΑ, που αφορούν στις 
τεχνικές προδιαγραφές και στις προδιαγραφές ασφα¬ 
λείας για την πρόσδεση, Σύνδεση,Έγχυση ΥΦΑ, Αποσύν- 
δεση και απόπλου πλοίων ΥΦΑ από την Εγκατάσταση 
ΥΦΑ, ο τύπος και το περιεχόμενο των πιστοποιητικών 
καταλληλότητας και επιθεωρήσεων του πλοίου ΥΦΑ 
και 2) να πραγματοποιηθεί η διαδικασία ελέγχου και 
πιστοποίησης της συμβατότητας πλοίου ΥΦΑ με την 
Εγκατάσταση ΥΦΑ και κάθε άλλη ενέργεια, που κριθεί 
απαραίτητη κατά τη διεξαγωγή του ελέγχου των πα¬ 
ραπάνω στοιχείων. 

Οι ενέργειες που ρυθμίζονται από τον Κανονισμό Πι¬ 
στοποίησης Πλοίων καταγράφονται στη συνέχεια και 
αφορούν στην: 

1. Κοινοποίηση/ανταλλαγή έγκυρων πιστοποιητικών 
και τεχνικών προδιαγραφών και προδιαγραφών ασφα¬ 
λείας, 

2. Διαδικασία ελέγχου της συμβατότητας του πλοίου 
ΥΦΑ με την Εγκατάσταση ΥΦΑ, 

3. Επιθεώρηση Πλοίου ΥΦΑ, αν κριθεί απαραίτητη από 
εξουσιοδοτημένο επιθεωρητή του Διαχειριστή, 

4. Δοκιμαστική Εκφόρτωση και τελικά συμπεράσματα, 

5. Περίοδο αποδοχής του πλοίου. 

1. Κοινοποίηση/ανταλλαγή έγκυρων πιστοποιητικών 
και τεχνικών προδιαγραφών και προδιαγραφών ασφα¬ 
λείας 

Στην παρούσα παράγραφο περιγράφονται όλα τα 
απαραίτητα στοιχεία (εγχειρίδια, σχέδια, πιστοποιητι¬ 
κά κτλ.) που απαιτείται να κοινοποιούνται μεταξύ του 
Εκπροσώπου του πλοίου ΥΦΑ και του Διαχειριστή, και 
αφορούν στις τεχνικές προδιαγραφές και στις προ¬ 
διαγραφές ασφαλείας για την πρόσδεση, Σύνδεση, 
Έγχυση ΥΦΑ, Αποσύνδεση και απόπλου πλοίων ΥΦΑ 
από την Εγκατάσταση ΥΦΑ, καθώς και ο τύπος και το 
περιεχόμενο των πιστοποιητικών καταλληλότητας και 
επιθεωρήσεων του πλοίου ΥΦΑ, για την αξιολόγηση της 
τεχνικής και λειτουργικής συμβατότητας του πλοίου 
ΥΦΑ με την Εγκατάσταση ΥΦΑ. 

1.1 Στοιχεία που παρέχονται από το Διαχειριστή προς 
τον Εκπρόσωπο του πλοίου ΥΦΑ 
Κάθε Χρήστης ΥΦΑ, ο οποίος επιθυμεί να προχωρήσει 
σε Εκφόρτωση Φορτίου ΥΦΑ στην Εγκατάσταση ΥΦΑ, 
χρησιμοποιώντας ένα πλοίο ΥΦΑ, το οποίο δεν συμπε- 
ριλαμβάνεται στον Κατάλογο πλοίων ΥΦΑ, θα πρέπει 
να ζητήσει από το Διαχειριστή, ο ίδιος ή Εκπρόσωπος 
του πλοίου ΥΦΑ: 

• Το Εγχειρίδιο Διαδικασιών Εγκατάστασης ΥΦΑ και 
τις Τεχνικές Προδιαγραφές για την προσέγγιση πλοίων 

στην Εγκατάσταση ΥΦΑ, τα οποία δημοσιεύονται και 
στην ιστοσελίδα του Διαχειριστή (νννννν.άθδία.ρ ή σύμ¬ 
φωνα με τα προβλεπόμενα στον Κώδικα Διαχείρισης 
ΕΣΦΑ και στα οποία περιγράφονται όλες οι τεχνικές 
προδιαγραφές και προδιαγραφές ασφαλείας για την 
ασφαλή προσέγγιση και Εκφόρτωση στην Εγκατάσταση 
ΥΦΑ του Διαχειριστή. 

Ο Χρήστης ΥΦΑ ή ο Εκπρόσωπος του πλοίου ΥΦΑ 
πρέπει επίσης να συλλέξει πληροφορίες σχετικές με τις 
διαδικασίες για την πρόσβαση στην Εγκατάσταση ΥΦΑ 
του Διαχειριστή, το χώρο που ορίζεται ως αγκυροβόλιο 
στην ευρύτερη θαλάσσια περιοχή της Εγκατάστασης 
και το σημείο επιβίβασης του πλοηγού, απευθείας από 
την αρμόδια λιμενική αρχή ή το ναυτιλιακό πράκτορα 
που θα χρησιμοποιηθεί για τη συγκεκριμένη Εκφόρτωση 
πλοίου ΥΦΑ. 

1.2 Στοιχεία που παρέχονται από το Χρήστη ΥΦΑ προς 
το Διαχειριστή 

Ο Χρήστης ΥΦΑ θα πρέπει να στείλει στο Διαχειριστή 
τα παρακάτω στοιχεία που αφορούν το πλοίο ΥΦΑ το 
οποίο θα χρησιμοποιήσει για Εκφόρτωση στην Εγκατά¬ 
σταση ΥΦΑ, πριν από την προκαθορισμένη συνάντηση 
(παρ. 2.3) μεταξύ του Εκπροσώπου του πλοίου ΥΦΑ και 
του Διαχειριστή, όπως προβλέπεται παρακάτω στον 
παρόντα κανονισμό: 

• Αναφορά της Επιθεώρησης του Πλοίου ΥΦΑ (δΙΒΕ) 
σε ισχύ, πριν από την άφιξή του και κατά την παρα¬ 
μονή του στην Εγκατάσταση ΥΦΑ (δεν πρέπει να έχει 
παρέλθει διάστημα μεγαλύτερο των 12 μηνών από την 
έκδοσή της), 

• Πιστοποιητικό καταλληλότητας του πλοίου για τη 
μεταφορά χύμα υγροποιημένων αερίων (ΟθΓίίίίοεΙθ οΐ 
ΡίΙησεε), 

• Πιστοποιητικό κατάταξης σε κατηγορία (01355 δΐαΐυε 
ΒθροΓί) εκδιδόμενο από αναγνωρισμένη ΟΙαεείίίοαΙίοη 
δοοίθίγ, 

• Ασφαλιστήρια του πλοίου ΥΦΑ, ΡΐΌίθοΙίοη από 
ΙηάσπιηίΙγ (ΡκαιΙ) ΟΙυό πιοπιόβΓεΙτίρ (ΡκαιΙ), 

• \/θ35Θΐ ΡαΓίίουΙαΓε ΩϋθεΙίοηηβίΓθ (επικαιροποιημένο), 

• Περιγραφή και εγκεκριμένοι πίνακες του Ουείοόγ 
ΤΓ3πε1θΓ ΜοηίΙοππρ δγείσπη, 

• Διαδικασίες λειτουργίας και ασφάλειας του πλοίου 
ΥΦΑ. Οι διαδικασίες αυτές που σχετίζονται με τη θέση 
πρόσδεσης, τη μεταφορά Φορτίου ΥΦΑ και το σύστημα 
πυρόσβεσης, αναφέρονται στον κώδικα (ΙδΜ) και απο¬ 
τελούν το δδδΡ για το πλοίο ΥΦΑ, 

• Προδιαγραφές του πλοίου για την επιλογή ρυμουλ¬ 
κών, καβοδετικών (διαδικασίες προσέγγισης και πρόσ¬ 
δεσης), 

• Σύστημα έκτακτης διακοπής της έγχυσης (Εδϋ), 
πληροφορίες επικοινωνίας (τύπος, κατανομή σημάτων 
και απόσταση του κιβωτίου συνδέσεως από την κεντρι¬ 
κή γραμμή αερίων), 

• Σχέδιο του σκάφους του πλοίου ΥΦΑ (Θθπθγ3Ι 
ΑπαπρβπίθηΙ), 

• Μελέτη της διάταξης των κάβων κατά την πρόσδεση 
στον προβλήτα της Εγκατάστασης ΥΦΑ. Η μελέτη θα 
αναπτυχθεί με τη χρήση αναγνωρισμένου υπολογιστι¬ 
κού προγράμματος, 

• Σχέδια ή φωτογραφίες αριστερής/δεξιάς πλευράς 
του καταστρώματος του πλοίου για την τοποθέτηση 
της σκάλας πρόσβασης της Εγκατάστασης ΥΦΑ (ο πύρ¬ 
γος πρόσβασης βρίσκεται στον προβλήτα της Εγκατά¬ 


στασης ΥΦΑ, 36 ιτι δεξιά, από το βραχίονα των αερίων 
κοιτάζοντας προς τη θάλασσα), 

• Χαρακτηριστικά και καμπύλες των αντλιών έγχυ¬ 
σης του πλοίου και πίεση λειτουργίας στην πολλαπλή 
έγχυσης του πλοίου. 

2. Διαδικασία ελέγχου της συμβατότητας του πλοίου 
ΥΦΑ με την Εγκατάσταση ΥΦΑ 

Έχοντας ως στόχο τη διεξαγωγή των εργασιών με τον 
πιο ασφαλή τρόπο ο Διαχειριστής, ο Χρήστης ΥΦΑ και ο 
Εκπρόσωπος του πλοίου ΥΦΑ, θα πρέπει να εξετάσουν 
όλα τα στοιχεία που αναφέρονται στην παράγραφο 1 
του κανονισμού αυτού, έτσι ώστε σε κάθε περίπτωση 
να διασφαλίζεται ότι τόσο το πλοίο ΥΦΑ όσο και η 
Εγκατάσταση ΥΦΑ γνωρίζουν τις διεπιφάνειες των δι¬ 
αδικασιών επαλήθευσης της τεχνικής και λειτουργικής 
συμβατότητας του πλοίου ΥΦΑ και της Εγκατάστασης 
ΥΦΑ. 

2.1 Ανάλυση στοιχείων 

Ο Διαχειριστής εφόσον εξετάσει προσεκτικά όλα τα 
στοιχεία που ανταλλάχτηκαν θα αποφασίσει σχετικά 
με τη δυνατότητα αποδοχής του πλοίου ΥΦΑ. Τα συ¬ 
μπεράσματα αυτής της ανάλυσης κοινοποιούνται στη 
συνέχεια στον Εκπρόσωπο του πλοίου ΥΦΑ. 

Εξετάζονται τουλάχιστον τα παρακάτω βασικά ση¬ 
μεία : 

• Η φυσική και τεχνική συμβατότητα του πλοίου ΥΦΑ 
με την Εγκατάσταση ΥΦΑ. 

• Τα πλοία ΥΦΑ που ναυλώνονται για Εκφόρτωση 
στην Εγκατάσταση ΥΦΑ θα πρέπει να πληρούν από 
πλευράς κατασκευής και εξοπλισμού τις αντίστοιχες, 
ανάλογα με το χρόνο ναυπήγησής τους, απαιτήσεις, που 
προβλέπονται από τις διατάξεις του Κώδικα Υγραεριο- 
φόρων του ΙΜΟ (Αποφάσεις ΙΜΟ Α.328/ΙΧ και Α.329/ΙΧ), 
όπως αυτός ισχύει κάθε φορά. Ειδικά για τα πλοία εκεί¬ 
να που έχουν κατασκευαστεί την ή μετά την 1-7-1986, θα 
πρέπει να πληρούν, ανεξάρτητα από τη χωρητικότητά 
τους, τις απαιτήσεις του Διεθνούς Κώδικα Υγραεριο- 
φόρων (απόφαση ΙΜΟ Μ30.5(48)), τις τροποποιήσεις 
έτους 1983 της Διεθνούς Συμβάσεως «περί ασφάλειας 
της ανθρώπινης ζωής εν θαλάσση 1974» (π.δ. 126/23-02- 
1987 (ΦΕΚ Α' 70)) για πλοία της κατηγορίας τους, όπως 
τροποποιείται και ισχύει κάθε φορά, ανάλογα με την 
ημερομηνία που τέθηκε η τρόπιδά τους ή βρίσκονταν 
σε παρόμοιο στάδιο κατασκευής. 

• Ο εξοπλισμός αγκυροβολιάς και πρόσδεσης του 
πλοίου ΥΦΑ θα πρέπει να είναι σύμφωνος με ό,τι ορί¬ 
ζεται στο Μοοπηρ ΕρυίρπίθηΙ ΟυίάθΙίηοε, ΟΟΙΜΡ, 2008, 
καθώς επίσης και με τους σχετικούς κανονισμούς εξου¬ 
σιοδοτημένων Οργανισμών (Νηογνωμόνων). 

• Η πολλαπλή έγχυσης του πλοίου θα πρέπει να εί¬ 
ναι κατασκευασμένη σύμφωνα με ό,τι προβλέπεται στο 
«ΓθοοπιηηθηάΒΐίοηε ΐοτ πιβηίίοΐάε Ιογ ΓθΐπρβΓαΙθά ϋρυθίίθά 
Ν3ίυΓ3ΐ 033 03ΠΊΘΓ3 (ΙΝ<3), 8ΙΟΤΤΟ, 1994». 

• Ο εξοπλισμός ναυσιπλοΐας και ασφαλείας του πλοί¬ 
ου ΥΦΑ θα πρέπει να συμμορφώνεται προς όλους τους 
διεθνείς και εθνικούς κανονισμούς. 

• Το Ε3ϋ και το σύστημα επικοινωνίας του πλοίου 
ΥΦΑ θα πρέπει να είναι απόλυτα συμβατό με τα αντί¬ 
στοιχα συστήματα της Εγκατάστασης ΥΦΑ. 

• Το πιστοποιητικό των πινάκων ογκομέτρησης των 
δεξαμενών του πλοίου ΥΦΑ θα πρέπει να έχει εκδοθεί 
από έναν αναγνωρισμένο οργανισμό (για παράδειγμα 
ο Ιαπωνικός ΝΚΚΚ) και να γίνει αποδεκτό από το Δια¬ 
χειριστή πριν από την πρώτη Εκφόρτωση. 

• Οι προδιαγραφές και οι διαδικασίες μέτρησης της 
εγχυνόμενης ποσότητας ΥΦΑ θα πρέπει να είναι σύμ¬ 
φωνες με ό,τι προβλέπεται στο ΘΙΙΘΝΙ. Ι_ΝΘ Ουείοόγ 
ΤΓαπείθΓ ΗαπάόοοΙκ. 

2.2 Σχέδιο πρόσδεσης 

Οι υπολογισμοί πρόσδεσης και το σχέδιο πρόσδεσης 
του πλοίου θα προετοιμαστούν από τον Εκπρόσωπο 
του πλοίου ΥΦΑ και θα κοινοποιηθούν στο Διαχειριστή. 
Ο Διαχειριστής ελέγχει και εγκρίνει ή απορρίπτει το 
σχέδιο πρόσδεσης, στην περίπτωση που αυτό δεν είναι 
συμβατό με τα τεχνικά χαρακτηριστικά της προβλήτας 
μπορεί να ζητήσει εκ νέου τον υπολογισμό του. Το τε¬ 
λικό σχέδιο πρόσδεσης πρέπει να συμφωνηθεί μεταξύ 
του Διαχειριστή και του Εκπροσώπου του πλοίου ΥΦΑ 
και να είναι γνωστό στον καπετάνιο και το ναυτιλιακό 
πράκτορα του πλοίου ΥΦΑ, πριν την έλευση του πλοίου 
ΥΦΑ στην Εγκατάσταση ΥΦΑ. 

2.3 Συνάντηση μεταξύ του Εκπροσώπου του πλοίου 
ΥΦΑ και του Διαχειριστή 

Μετά την ολοκλήρωση της μελέτης όλων των στοι¬ 
χείων που περιγράφονται στην παρ. 1 του κανονισμού 
αυτού, ο Διαχειριστής οργανώνει στην Εγκατάσταση 
ΥΦΑ μια συνάντηση με τον Εκπρόσωπο του πλοίου ΥΦΑ, 
στην οποία δύνανται να παρίστανται και οι εκπρόσω¬ 
ποι του Χρήστη ΥΦΑ που πρόκειται να χρησιμοποιήσει 
το πλοίο, με σκοπό να συζητηθούν από κοινού όλα τα 
παραπάνω θέματα και να συναποφασιστούν. 

Τα βασικά θέματα που αναλύονται τουλάχιστον κατά 
τη συνάντηση είναι: 

• Συμπεράσματα της μελέτης διεπιφάνειας πλοίου 
ΥΦΑ /Εγκατάστασης ΥΦΑ. 

• Οι παρεκκλίσεις ή ελλείψεις του πλοίου ΥΦΑ, αν 
υπάρχουν, σε σχέση με το Διεθνή Κώδικα Μεταφοράς 
Αερίων ή άλλων διεθνών κανονισμών και οι οποίες είναι 
διαπιστωμένες από τις επιθεωρήσεις και τα πιστοποιητι¬ 
κά του πλοίου ΥΦΑ. Ο Διαχειριστής μπορεί να απαιτήσει 
τη διενέργεια επιπλέον ελέγχων από εξουσιοδοτημένο 
επιθεωρητή αν το κρίνει σκόπιμο ώστε να εξασφαλί¬ 
σει τη διενέργεια όλων των διαδικασιών με απόλυτη 
ασφάλεια. 

• Επισκόπηση όλων των παραμέτρων για την ολο¬ 
κλήρωση του Σχεδίου Ασφαλείας πλοίου ΥΦΑ/Εγκα- 
τάστασης ΥΦΑ (383Ρ). Τα έγγραφα που σχετίζονται 
με την πυρόσβεση, τη μεταφορά Φορτίου ΥΦΑ και την 
πρόσδεση ελέγχονται, συμπληρώνονται κατάλληλα και 
συνυπογράφονται. 

• Η εξασφάλιση, από τον Εκπρόσωπο του πλοίου ΥΦΑ, 
των απαιτούμενων ρυμουλκών για τον ελλιμενισμό, κατά 
τη διάρκεια της Εκφόρτωσης και του απόπλου του πλοί¬ 
ου ΥΦΑ, σύμφωνα με τους κανονισμούς της αρμόδιας 
λιμενικής αρχής στην περιοχή της Εγκατάστασης ΥΦΑ 
και συγκεκριμένα της 1421.ΓΝΓ/21/99/17-11-1999 εγκυκλίου 
«περί ασφάλειας ρυμουλκήσεων» του Υπουργείου Εμπο¬ 
ρικής Ναυτιλίας, της 2121/02/08-01-2003 Απόφασης του 
Υπουργού Εμπορικής Ναυτιλίας «Εγκριση του Ειδικού 
Κανονισμού Λιμένα Ελευσίνας με αριθμό 49 “Καβοδετικά 
σκάφη λιμένα Ελευσίνας”» (ΦΕΚ Β' 63), καθώς και της 
3131.1/01/07-01-1999 Απόφασης του Υπουργού Εμπορικής 
Ναυτιλίας «Εγκριση του Γενικού Κανονισμού Λιμένα με 
αρ. 18» (ΦΕΚ Β' 12). 

• Διαχείριση της μέτρησης του Φορτίου ΥΦΑ πριν και 
μετά την έγχυση. 

• Ανάθεση καθηκόντων διαχείρισης στο ναυτιλιακό 
πράκτορα του πλοίου ΥΦΑ. 


Οποιοδήποτε πλοίο ΥΦΑ ολοκληρώσει με επιτυχία 
τα ανωτέρω βήματα 1 και 2 του κανονισμού αυτού, θα 
θεωρείται ως ένα προ-αποδεκτό πλοίο ΥΦΑ, το οποίο 
μπορεί να πραγματοποιήσει Δοκιμαστική Εκφόρτωση 
στην Εγκατάσταση ΥΦΑ του Διαχειριστή. 

3. Επιθεωρήσεις της ασφάλειας του πλοίου 

Ο ΔΕΣΦΑ διατηρεί το δικαίωμα να ζητήσει επιπρό¬ 
σθετη επιθεώρηση του πλοίου ΥΦΑ πριν από τη Δο¬ 
κιμαστική Εκφόρτωση. Η επιθεώρηση αυτή διεξάγεται 
από εγκεκριμένο επιθεωρητή του ΔΕΣΦΑ, σύμφωνα με 
τις προδιαγραφές διεθνών οργανισμών. 

Απαραίτητη προϋπόθεση προκειμένου ένα πλοίο ΥΦΑ 
να θεωρηθεί αποδεκτό για την Εγκατάσταση ΥΦΑ, απο¬ 
τελεί η επίτευξη ικανοποιητικού αποτελέσματος από 
την ανωτέρω επιθεώρηση. 

Ένας κατάλογος με όλες τις παρατηρήσεις και/ή ελ¬ 
λείψεις, εάν υπάρχουν, θα παραδοθεί στον Εκπρόσωπο 
του πλοίου ΥΦΑ σε μια τελική συνάντηση που γίνεται 
επάνω στο πλοίο ΥΦΑ. Ο κατάλογος των ανωτέρω πα¬ 
ρατηρήσεων/ελλείψεων κοινοποιείται και στο Χρήστη 
ΥΦΑ, ο οποίος δύναται να τον προωθήσει προς τον 
πλοιοκτήτη και/ή το ναυλωτή προκειμένου να υλοποι¬ 
ηθούν οι απαραίτητες διορθωτικές ενέργειες, σύμφωνα 
με τις υποδείξεις του εξουσιοδοτημένου επιθεωρητή 
του Διαχειριστή. Με την παραλαβή του προγράμματος 
υλοποίησης των διορθωτικών ενεργειών, ο ΔΕΣΦΑ θα 
αποφασίσει κατά πόσο το πλοίο ΥΦΑ μπορεί να γίνει 
αποδεκτό στην Εγκατάσταση ΥΦΑ. 

Η αποδοχή του πλοίου ΥΦΑ από το ΔΕΣΦΑ μετά και 
την επιθεώρηση αυτή, δεν απαλλάσσει τον Εκπρόσωπο 
του πλοίου ΥΦΑ και το Χρήστη ΥΦΑ, από τις ευθύνες 
και τις υποχρεώσεις, που πηγάζουν από τους διεθνείς 
κανόνες και κανονισμούς, τον Κώδικα Διαχείρισης ΕΣΦΑ 
και τη Σύμβαση Χρήσης Εγκατάστασης ΥΦΑ και για 
όλες τις συνέπειες της οποιοσδήποτε μη συμμόρφωσης 
προς τα ανωτέρω. 

Ο Χρήστης ΥΦΑ οφείλει να ενημερώνει αμέσως το 
ΔΕΣΦΑ ή να φροντίζει ώστε ο ΔΕΣΦΑ να έχει ενημερω¬ 
θεί εάν οποιοδήποτε από τα πλοία ΥΦΑ, προ-αποδεκτά 
ή αποδεκτά σύμφωνα με τη διαδικασία αποδοχής του 
πλοίου, έχει απορριφθεί ή έχει αποτύχει σε μια επιθε¬ 
ώρηση της ασφαλείας του πλοίου σε μια άλλη εγκα¬ 
τάσταση ΥΦΑ. Ο Χρήστης ΥΦΑ θα προσκομίσει στο 
ΔΕΣΦΑ όλες τις σχετικές λεπτομέρειες και πληροφο¬ 
ρίες εάν ζητηθούν. 

4. Δοκιμαστική Εκφόρτωση και τελικά συμπεράσματα 

Ανάλογα με την έκβαση των προηγούμενων βημάτων 

ένα πλοίο ΥΦΑ μπορεί, είτε να γίνει αποδεκτό [Α] για 
να υποβληθεί σε μια Δοκιμαστική Εκφόρτωση, είτε να 
απορριφθεί (Β). 

4.1 Δοκιμαστική Εκφόρτωση 

Οποιοδήποτε πλοίο ΥΦΑ το οποίο έχει ολοκληρώσει 
με επιτυχία τα παραπάνω βήματα 1, 2, 3 θα μπορεί να 
πραγματοποιήσει μια Δοκιμαστική Εκφόρτωση προκει¬ 
μένου να επαληθευτεί η πλήρης συμβατότητά του με 
την Εγκατάσταση ΥΦΑ. 

Μετά την ασφαλή πρόσδεση του πλοίου ΥΦΑ και πριν 
ξεκινήσει η Έγχυση του Φορτίου ΥΦΑ, λαμβάνει χώρα 
επάνω στο πλοίο ΥΦΑ κοινή σύσκεψη μεταξύ του Δι¬ 
αχειριστή (εκπρόσωπος της Εγκατάστασης ΥΦΑ), του 
Εκπροσώπου και του καπετάνιου του πλοίου ΥΦΑ, κατά 
τη διάρκεια της οποίας: 



29780 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Επαληθεύεται το 388Ρ και ό,τι αφορά στην πρόσ- 
δεση, την πυρόσβεση, τη μεταφορά Φορτίου ΥΦΑ, τις 
επικοινωνίες και τις λειτουργικές διαδικασίες. 

• Ο καπετάνιος και ο εκπρόσωπος της Εγκατάστασης 
ΥΦΑ ελέγχουν τη διεπιφάνεια πλοίου ΥΦΑ7 Εγκατάστα¬ 
σης ΥΦΑ σύμφωνα με τη λίστα ελέγχου ασφαλείας του 
ΙΜΟ (3Νρ δάοΓθ δαίθίγ Οάθθ1< ΕίεΙ). 

• Το τελικό έγγραφο δίιίρ 3Ιίογθ δαίθΐγ ΟίιοοΙκ ΕίεΙ 
υπογράφεται από τον καπετάνιο του πλοίου ΥΦΑ και 
από τον εκπρόσωπο της Εγκατάστασης ΥΦΑ. 

• Η Δοκιμαστική Εκφόρτωση λαμβάνει χώρα σύμφωνα 
με τις διαδικασίες λειτουργίας της Εγκατάστασης ΥΦΑ 
και του πλοίου ΥΦΑ. 

4.2 Συμπεράσματα της διαδικασίας αποδοχής του 
πλοίου 

Ο Διαχειριστής μετά την αξιολόγηση όλων των πα¬ 
ραμέτρων της Δοκιμαστικής Εκφόρτωσης αποφασίζει 
εάν το πλοίο ΥΦΑ: 

• δεν θα γίνει αποδεκτό για μελλοντική Εκφόρτωση 
στην Εγκατάσταση ΥΦΑ, με τεκμηριωμένη γραπτή αι¬ 
τιολόγηση προς τον Εκπρόσωπο του πλοίου ΥΦΑ και 
το Χρήστη ΥΦΑ, 

• θα γίνει αποδεκτό μελλοντικά για άλλη μια Δοκιμα¬ 
στική Εκφόρτωση έπειτα από διορθωτικές ενέργειες του 
πλοίου, οι οποίες καταγράφονται λεπτομερώς, 

• θα γίνει αποδεκτό μελλοντικά χωρίς να υπόκειται 
σε περαιτέρω δοκιμές για μια περίοδο αποδοχής τριών 
ετών, οπότε εντάσσεται και στον Κατάλογο Πλοίων ΥΦΑ 
του Διαχειριστή. 

5. Περίοδος αποδοχής του πλοίου 

Πριν και κατά τη διάρκεια της κάθε προσέγγισης στην 
Εγκατάσταση ΥΦΑ, ο Εκπρόσωπος του πλοίου ΥΦΑ, θα 
προσφέρει άμεση βοήθεια στην Εγκατάσταση ΥΦΑ, για 
τη διευκρίνιση και/ή την επίλυση οποιωνδήποτε επει¬ 
γόντων ζητημάτων που μπορούν να προκύψουν πριν ή 
κατά τη διάρκεια της κάθε Εκφόρτωσης του πλοίου 
ΥΦΑ. Ο Εκπρόσωπος του πλοίου ΥΦΑ θα πρέπει να 
ανακοινώνεται στο Διαχειριστή πριν από κάθε άφιξη 
του πλοίου ΥΦΑ στην Εγκατάσταση ΥΦΑ, είτε από το 
Χρήστη ΥΦΑ ή το ναυτιλιακό πράκτορα του πλοίου ΥΦΑ, 
διαφορετικά Εκπρόσωπος του πλοίου ΥΦΑ θα θεωρείται 
από το Διαχειριστή ο καπετάνιος του πλοίου ΥΦΑ. 

Ο Χρήστης ΥΦΑ ή ο ναυτιλιακός πράκτορας του πλοί¬ 
ου ΥΦΑ θα προσκομίσει στο Διαχειριστή όλες τις απα¬ 
ραίτητες και σχετικές λεπτομέρειες για τον τρόπο που 
μπορεί να επικοινωνήσει με τον Εκπρόσωπο του πλοίου 
ΥΦΑ μέσω τηλεφώνου, κινητού τηλεφώνου, θ-πιαίΙ, κτλ. 
Αυτός ο Εκπρόσωπος του πλοίου θα βρίσκεται συνεχώς 
σε επιφυλακή πριν ή κατά τη διάρκεια της κάθε Εκφόρ¬ 
τωσης του πλοίου ΥΦΑ και θα είναι εξουσιοδοτημένος 
για να λαμβάνει όλες τις απαραίτητες αποφάσεις σχε¬ 
τικά με οποιοδήποτε θέμα επ’ ονόματι του Χρήστη ΥΦΑ, 
π.χ. σχετικά με τα οποιαδήποτε προκύπτοντα θέματα 
ασφαλείας, με τις περιπτώσεις κερδοσκοπίας κατά την 
Εκφόρτωση του ΥΦΑ, με τα θέματα που αφορούν τους 
προμηθευτές του πλοίου ΥΦΑ, με τα θέματα που σχετί¬ 
ζονται με τον εφοδιασμό καυσίμων και με τη διαχείριση 
απορριμμάτων. 

Κατά την περίοδο της αποδοχής, ο Διαχειριστής θα 
πρέπει να είναι ενημερωμένος σχετικά με οποιεσδήποτε 
μετατροπές έχουν γίνει στο πλοίο ΥΦΑ και αφορούν 
σε τεχνικά, ασφαλιστικά και διαχειριστικά ζητήματα. 
Βασιζόμενος στις μετατροπές αυτές, ο Διαχειριστής 


θα επαληθεύσει κατά πόσο το πλοίο χρειάζεται νέα 
έγκριση. 

Επιπρόσθετη επιθεώρηση ασφαλείας μπορεί να 
απαιτηθεί από το Διαχειριστή, με σκοπό να ελέγξει τη 
συνεχή τήρηση όλων των απαιτήσεων ασφαλείας και 
λειτουργικότητας από την πλευρά του πλοίου σε σχέση 
με την Εγκατάσταση ΥΦΑ. 

Οι επιθεωρήσεις αυτές μπορούν να πραγματοποιη¬ 
θούν κατά τη διάρκεια του ελλιμενισμού στην Εγκα¬ 
τάσταση ΥΦΑ ή σε οποιαδήποτε άλλη στιγμή και σε 
άλλο χώρο. 

Αρθρο δεύτερο 

Οι διατάξεις της παρούσας κοινής υπουργικής από¬ 
φασης ισχύουν από την ημερομηνία της δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2014 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΕΝΕΡΓΕΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ ΝΑΥΤΙΛΙΑΣ ΚΑΙ ΑΙΓΑΙΟΥ 

ΑΣΗΜΑΚΗΣ ΠΑΠΑΓΕΩΡΓΙΟΥ ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην αριθμ. 31671 φ.101.4 κοινή απόφαση των Υπουρ¬ 
γών Οικονομικών, Εσωτερικών και Δημόσιας Τάξης και 
Προστασίας του Πολίτη, που δημοσιεύθηκε στο ΦΕΚ 
2244/τ.Β'/18.8.2014, στη σελίδα 28069, στον αριθμό αυτής, 
διορθώνεται ο εσφαλμένος: «31671 φ.101.4» στον ορθό: 
«31671 φ.101.4» και στη σελίδα 28070, πριν τις υπογραφές, 
προστίθεται η εκ παραδρομής παραληφθείσα ημερο¬ 
μηνία «Αθήνα, 31 Ιουλίου 2014». 

(Από το Εθνικό Τυπογραφείο) 

- ♦ - 

(5) 

Στην αριθμ. 31674φ.101.4 κοινή απόφαση των Υπουργών 
Οικονομικών, Εσωτερικών και Δημόσιας Τάξης και Προ¬ 
στασίας του Πολίτη, που δημοσιεύθηκε στο ΦΕΚ 2244/τ. 
Β'/18.8.2014, στη σελίδα 28069, πριν τις υπογραφές, προ¬ 
στίθεται η εκ παραδρομής παραληφθείσα ημερομηνία 
«Αθήνα, 31 Ιουλίου 2014». 

(Από το Εθνικό Τυπογραφείο) 

-Φ- 

( 6 ) 

Στην αριθμ. 6355 απόφαση του Πρύτανη του Πανεπι¬ 
στημίου Μακεδονίας, που δημοσιεύθηκε στο ΦΕΚ 2241/ 
τ.Β7ΐ8.8.2014, στη σελίδα 27981, γίνεται η εξής διόρθωση: 

Από το εσφαλμένο: «ΧΑΤΖΗΓΙΑΝΝΑΚΟΣ ΠΑΥΛΟΣ» 

Στο ορθό: «ΧΑΤΖΗΓΙΑΝΝΑΚΟΓΛΟΥ ΠΑΥΛΟΣ». 

(Από το Εθνικό Τυπογραφείο) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορίριί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5Έ 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΙΌΓη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιΐίρ://νννννν.βί. 9 Γ - β-ιπβϊΙ: ννβόπΐ38ίβι·.β1@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02023890809140008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































